
[bookmark: _gjdgxs]Introduktion til Responsive Web Design 

Den 25. maj, 2010 blev en skelsættende dato i internettets historie. Det var nemlig dagen, hvor det anderkendte website alistapart.com publicerede en artikel skrevet af webdesigneren Ethan Marcotte. Artiklen bar titlen Responsive Web Design og  præsenterede en ny tænkning og metode i forbindelse med visning af websider på tværs af forskellige enheder og skærmstørrelser. Artiklen er senere blevet udgivet som bog med titlen Responsive Web Design og er siden hen blevet mange webdesigneres bibel. 

Ethan Marcottes første store showcase projekt var implementeringen af responsive web design på websitet for den amerikanske avis The Boston Globe.

[bookmark: _1fob9te]Hvad er responsive web design 
Begrebet Responsive Web Design (rwd)  dækker over en række teknikker, der tilsammen gør det muligt at oprette et fleksibelt webdesign / layout, som har evnen til automatisk at tilpasse sig enhver skærmstørrelse. 

Med responsive webdesign kan du nøjes med én webløsning til alle platforme (desktop,  tablet og smartphone) og undgå at skulle udvikle flere separate websites,  som det var tilfældet tidligere. 

[bookmark: _3znysh7]m.domæne.dk
I 2007 blev den første iPhone præsenteret og siden er markedet eksploderet i antallet af forskellige mobile devices. Det samme er antallet af forskellige skærmstørrelser.
Før iPhone-æraen udviklede man websites med faste mål i ét eksemplar,  beregnet til at blive vist på en desktop-skærm på mellem 17-24 tommer. 

Da de første mobiltelefoner fik internetforbindelse, startede en periode, hvor man udviklede selvstændige mobilversioner af sit website,  som man placerede på et subdomæne,  som blev døbt mobile eller bare m,  således at adressen blev http://m.domæne.dk.
At sprede sit website over flere domæner/subdomæner var og er ikke optimalt af flere årsager:

· Hvis du har to eller flere selvstændige websites, risikerer du at skulle vedligeholde dem hver for sig, fx at skulle poste den samme nyhed flere gange eller at skulle tilføje nye funktioner til mere end én version af websitet.
· Hvis du poster det samme indhold på flere sites, vil det blive opfattet som “duplicate content” af søgemaskinerne, hvilket har en negativ effekt på søgemaskineoptimering (SEO)
· Antallet af besøgende på et website som er delt op i flere (sub)domæner, tælles hver for sig, hvilket reducerer  konkurrenceevnen målt i antal besøgende (SEO)

[bookmark: _2et92p0]Internettrafik 
Mængden af internettrafik fra mobile devices som fx tablets og smartphones passerede i 2014 for første gang traditionelle computere.
Det betyder, at responsive web design ikke længere er et eksotisk tilvalg, men en bydende nødvendighed. 
Hvis ikke man fra start vil risikere at fravælge over halvdelen at de potentielle besøgende,  bør man optimere sit website til visning på mobile devices med responsive web design. 

[bookmark: _30j0zll]Mobile First
I 2011 fulgte Luke Wroblewski efter med bogen Mobile First, der beskriver den ideelle fremgangsmåde, når man skal bygge et website med Responsive Web Design. 

Luke argumenterer for, at nye metoder som Responsive Web Design kræver nye arbejdsgange.
Hans hovedpointe er, at når man i én og samme løsning skal designe et website til visning på både store og små skærme, så må man logisk nok tage udgangspunkt i den lille skærms begrænsninger og designe ud fra denne.
Det betyder ikke ikke, at man altid skal bygge mobil-versionen først, men det betyder, at man fra start skal være bevidst om grænserne for, hvad der kan lade sig gøre på den mindste skærm og lade det sætte standarden for design og indhold på den størst mulige skærm. 

[bookmark: _tyjcwt]Eksempler
Hvis du mangler inspiration eller blot har lyst til at se en række eksempler på websites med responsive web design,  kan du finde en omfattende samling her: http://mediaqueri.es

